***** ΚΑΝΟΝΙΣΜΟΣ (ΕΟΚ) αριθ. 3078/89 ΤΗΣ ΕΠΙΤΡΟΠΗΣ της 12ης Οκτωβρίου 1989 περί τροποποιήσεως των κανονισμών αριθ. 80/63/ΕΟΚ, (ΕΟΚ) αριθ. 2638/69 και (ΕΟΚ) αριθ. 496/70 όσον αφορά την ανακοίνωση των επιφορτισμένων με τον ποιοτικό έλεγχο οργανισμών στον τομέα των οπωροκηπευτικών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 8 παράγραφος 2 και το άρθρο 10 παράγραφος 1, Εκτιμώντας: ότι ο κανονισμός αριθ. 80/63/ΕΟΚ της Επιτροπής της 31ης Ιουλίου 1963 περί ποιοτικού ελέγχου των εισαγομένων οπωροκηπευτικών προελεύσεως τρίτων χωρών (3), όπως τροποποιήθηκε τελευταία από τον κανονισμό (ΕΟΚ) αριθ. 3410/88 (4), περιλαμβάνει, στο παράρτημα Ι, τον κατάλογο των οργανισμών που είναι επιφορτισμένοι από κάθε κράτος μέλος για την εκτέλεση των ελέγχων που αναφέρονται στο άρθρο 11 του κανονισμού (ΕΟΚ) αριθ. 1035/72· ότι ομοίως στον κανονισμό (ΕΟΚ) αριθ. 2638/69 της Επιτροπής της 24ης Δεκεμβρίου 1969 περί συμπληρωματικών διατάξεων σχετικά με τον ποιοτικό έλεγχο των οπωροκηπευτικών, τα οποία τίθενται σε εμπορία στο εσωτερικό της Κοινότητας (5), όπως τροποποιήθηκε τελευταία από τον κανονισμό (ΕΟΚ) αριθ. 3076/87 (6), και στον κανονισμό (ΕΟΚ) αριθ. 496/70 της Επιτροπής της 17ης Μαρτίου 1970 περί των πρώτων διατάξεων επί του ποιοτικού ελέγχου των οπωροκηπευτικών που αποτελούν αντικείμενο εξαγωγών προς τις τρίτες χώρες (7), όπως τροποποιήθηκε τελευταία από τον κανονισμό (ΕΟΚ) αριθ. 3410/88, απαριθμούνται οι οργανισμοί που είναι επιφορτισμένοι σε κάθε κράτος μέλος να πραγματοποιούν τους κατάλληλους ελέγχους· ότι οι τροποποιήσεις αυτών των καταλόγων είναι συχνές· ότι πρέπει, συνεπώς, να προβλεφθεί ότι οι εν λόγω κατάλογοι πρόκειται να καταρτίζονται και να ενημερώνονται σύμφωνα με απλοποιημένη διαδικασία που συνεπάγεται την δημοσίευση σχετικής ανακοίνωσης στην Επίσημη Εφημερίδα των Ευρωπαϊκών Κοινοτήτων, σειρά C· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός αριθ. 80/63/ΕΟΚ τροποποιείται ως εξής: 1. Στο άρθρο 3 παράγραφος 1, το πρώτο εδάφιο αντικαθίσταται από το ακόλουθο κείμενο: «Ο έλεγχος πραγματοποιείται από τους οργανισμούς που ορίζει κάθε κράτος μέλος. Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων, σειρά C, τον κατάλογο των επιφορτισμένων, από κάθε κράτος μέλος, με τον έλεγχο οργανισμών και προβαίνει στην ενημέρωση αυτού εφόσον απαιτείται.» 2. Το παράρτημα Ι διαγράφεται. Άρθρο 2 Ο κανονισμός (ΕΟΚ) αριθ. 2638/69 τροποποιείται ως εξής: 1. Στο άρθρο 1 η παράγραφος 4 αντικαθίσταται από το ακόλουθο κείμενο: «4. Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων, σειρά C, τον κατάλογο των επιφορτισμένων, από κάθε κράτος μέλος, με τον έλεγχο οργανισμών και προβαίνει στην ενημέρωση αυτού εφόσον απαιτείται.» 2. Το παράρτημα IV διαγράφεται. Άρθρο 3 Ο κανονισμός (ΕΟΚ) αριθ. 496/70 τροποποιείται ως εξής: 1. Στο άρθρο 1, η παράγραφος 1 αντικαθίσταται από το ακόλουθο κείμενο: «1. Ο ποιοτικός έλεγχος κατά την εξαγωγή που αναφέρεται στο άρθρο 12 παράγραφος 2 του κανονισμού (ΕΟΚ) αριθ. 1035/72 του Συμβουλίου (*) είναι υποχρεωτικός για τα προϊόντα που περιλαμβάνονται στο παράρτημα Ι του εν λόγω κανονισμού. Ο έλεγχος αυτός αποβλέπει στη διαπίστωση, σύμφωνα με τα κριτήρια που απαριθμούνται στο άρθρο 3, ότι τα προϊόντα που προσκομίζονται για έλεγχο κατατάσσονται σε μία από τις κατηγορίες Έξτρα, Ι ή ΙΙ, και ότι η ποιότητά τους και η κατάταξή τους είναι σύμφωνες προς τους κανόνες ποιότητας. (*) ΕΕ αριθ. L 118 της 20. 5. 1972, σ. 1.» 2. Στο άρθρο 1 παράγραφος 2, το πρώτο εδάφιο αντικαθίσταται από το ακόλουθο κείμενο: «Ο έλεγχος πραγματοποιείται από τους οργανισμούς που ορίζει κάθε κράτος μέλος. Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων, σειρά C, τον κατάλογο των επιφορτισμένων με τον έλεγχο οργανισμών και προβαίνει στην ενημέρωση αυτού εφόσον απαιτείται.» 3. Το παράρτημα Ι διαγράφεται. Άρθρο 4 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 12 Οκτωβρίου 1989.

[Source: multi_eurlex | Tokens: 4038]